1.

Articolul 1 alineatul (1) se modifică după cum urmează: (a) litera (c) se înlocuiește cu următorul text: „(c) «CIS 2» înseamnă sistemul care cuprinde: (i) baza de date centrală instalată la BCE pentru a păstra toate informațiile relevante privind bancnotele euro, monedele metalice euro, infrastructura numerarului și activitățile operaționale ale terților, colectate conform prezentei orientări și Deciziei BCE/2010/14 (*); (ii) aplicația web online care permite configurarea flexibilă a sistemului și oferă informații privind transmiterea datelor și situația validării, revizuirile, precum și diferitele tipuri de date de referință și parametri de sistem; (iii) modulul de raportare pentru vizualizarea și analizarea datelor colectate; și (iv) mecanismul de transmitere al CIS 2; (*) Decizia BCE/2010/14 din 16 septembrie 2010 privind verificarea autenticității și a calității și repunerea în circulație a bancnotelor euro (JO L 267, 9.10.2010, p. 1).”;" (b) literele (g)-(n) se înlocuiesc cu următorul text: „(g) „mecanism de transmitere al CIS 2” înseamnă aplicația ESCB XML Data Integration (EXDI). Aplicația EXDI este utilizată pentru a transmite mesaje de date între BCN, viitoare BCN din Eurosistem și BCE în siguranță, independent de infrastructura tehnică, de exemplu, rețele informatice și aplicații software care o susțin; (h) „mesaj de date” înseamnă un fișier care conține datele zilnice, lunare sau semestriale ale unei BCN sau ale unei viitoare BCN din Eurosistem pentru o singură perioadă de raportare și, în cazul revizuirilor, pentru una sau mai multe perioade de raportare, într-un format al datelor compatibil cu mecanismul de transmitere al CIS 2; (i) „viitor stat membru participant” înseamnă un stat membru neparticipant care îndeplinește condițiile stabilite pentru adoptarea euro și în legătură cu care a fost luată o decizie privind abrogarea derogării (conform articolului 140 din Tratatul privind funcționarea Uniunii Europene); (j) „zi lucrătoare” înseamnă orice zi în care o BCN cu obligații de raportare desfășoară activități; (k) „date contabile” înseamnă valoarea neajustată a bancnotelor euro în circulație corectată cu valoarea creanțelor neremunerate față de instituțiile de credit care operează un program Extended Custodial Inventory la încheierea unei perioade de raportare în conformitate cu articolul 12 alineatul (2) literele (a) și (b) din Orientarea BCE/2010/20 (**); (l) „eveniment notificat” înseamnă un eveniment înregistrat în CIS 2 care determină trimiterea unei notificări din CIS 2 către una sau mai multe BCN și către BCE. Un eveniment notificat apare: (i) când o BCN a trimis un mesaj de date zilnic, lunar sau semestrial către CIS 2, ce determină un mesaj de răspuns către BCN respectivă și către BCE; (ii) când mesajele de date ale tuturor BCN au fost validate cu succes pentru o nouă perioadă de raportare, determinând trimiterea unui mesaj privind raportul de situație de la CIS 2 către BCN și BCE; sau (iii) când, după trimiterea unui mesaj privind raportul de situație, un mesaj de date revizuite pentru o BCN este validat cu succes de CIS 2, determinând o notificare de revizuire către BCN și BCE; (m) agenți care operează cu numerar (cash handlers) înseamnă instituțiile și agenții economici prevăzuți la articolul 6 alineatul (1) din Regulamentul (CE) nr. 1338/2001 al Consiliului (***); (n) entități emitente de monede metalice înseamnă orice instituții cărora un stat membru din zona euro le-a încredințat sarcina de a pune în circulație monede metalice euro. Entitățile emitente de monede metalice pot include BCN, monetării naționale, trezorerii naționale, agenții și entități publice desemnate care pun în circulație monede metalice în baza schemelor coin-held-to-order; (**) Orientarea BCE/2010/20 din 11 noiembrie 2010 privind cadrul juridic al procedurilor contabile și al raportării financiare din Sistemul European al Băncilor Centrale (JO L 35, 9.2.2011, p. 31)." (***) Regulamentul (CE) nr. 1338/2001 al Consiliului din 28 iunie 2001 de definire a măsurilor necesare protecției monedei euro împotriva falsificării (JO L 181, 4.7.2001, p. 6).”;" (c) se adaugă următoarele definiții după litera (n): „(o) schemă coin-held-to-order (CHTO) înseamnă o schemă care constă în acorduri contractuale individuale între o entitate emitentă de monede metalice și unul sau mai mulți custozi din statul membru al entității emitente de monede metalice, unde entitatea emitentă de monede metalice: (i) furnizează custozilor monede metalice euro pentru a le păstra în custodie în afara sediului entității emitente de monede metalice în scopul punerii în circulație a acestora; și (ii) creditează sau debitează direct contul deținut la BCN de unul dintre următorii: — custodele; — instituțiile de credit care sunt clienți și care cumpără monede metalice euro de la custode. Monedele metalice euro care fac obiectul schemei CHTO sunt depozitate sau retrase din incintele de custodie ale entității emitente de monede metalice de custode sau de clienții custodelui, astfel cum se notifică BCN; (p) poziție de date din categoria 1 înseamnă o poziție de date raportată de BCN către CIS 2, astfel cum este definită în anexele I-III și anexa VII, care este raportată pentru fiecare perioadă de raportare; (q) poziție de date determinate de evenimente înseamnă o poziție de date raportată de BCN către CIS 2, astfel cum este definită în anexele I-III și anexa VII, pentru care sunt raportate date doar în cazul în care evenimentul care se află la originea acestora are loc în cursul perioadei de raportare; (r) gestionarea identității și accesului (Identity and Access Management – IAM) înseamnă un serviciu comun de securitate, utilizat pentru a acorda și controla accesul la aplicațiile SEBC.”